rejauldu/bengali-wikipedia huggingface dataset:
পদ্মনিধি ধর (২১ জুলাই ১৯৩৫ - ১১ জুলাই ২০২০) পশ্চিমবঙ্গের ডোমজুর বিধানসভা কেন্দ্রের তিনবারের বিধায়ক ছিলেন। তিনি ভারতের কমিউনিস্ট পার্টি (মার্ক্সবাদী) থেকে ১৯৯১, ১৯৯৬ এবং ২০০১ সালে পশ্চিমবঙ্গ রাজ্য বিধানসভায় নির্বাচিত হন।   জীবন ও রাজনীতি  তিনি ১৯৩৫ সালের ২১ জুলাই অবিভক্ত বাংলার বাকেরগঞ্জ জেলার বাইশারী গ্রামে জন্মগ্রহণ করেন। এটি বর্তমানে বরিশাল জেলার বানারীপাড়া উপজেলার অন্তর্গত। বাইশারী উচ্চ বিদ্যালয়ে নবম শ্রেণীতে পড়ার সময় তার পরিবার পশ্চিমবঙ্গে চলে আসে এবং টিফিন বাজার এলাকায় একটি ভাড়া বাড়িতে থাকতেন। তিনি বলী জোরা অশ্বথতলা স্কুল থেকে তার স্কুলিং শেষ করেন এবং কলকাতার সুরেন্দ্রনাথ কলেজ থেকে স্নাতক সম্পন্ন করেন। পরবর্তীতে তিনি প্রাইভেট ছাত্র হিসেবে বাংলা ও ইতিহাসে স্নাতকোত্তর ডিগ্রি অর্জন করেন। তিনি রেল হকারের কাজ করতেন। তিনি ২০২০ সালের ১১ জুলাই মারা যান। তিনি এসএফআই অল ইন্ডিয়া জয়েন্ট সেক্রেটারি দীপ্সিতা ধর-এর ঠাকুরদা।  পদ্মনিধি ধর প্রথম ১৯৫৬ সালে বাংলা বিহার একীকরণের বিরুদ্ধে রাজনৈতিক আন্দোলনের সময় এক মাসের জন্য জেলে যান। তারপর ১৯৬৬ সালে আবারও গ্রেপ্তার হন এবং পিডি অ্যাক্টে এক বছরের জন্য জেলে যান, কারণ তিনি খাদ্য আন্দোলনে সক্রিয় ছিলেন। তিনি ১৯৬০ সালে সিপিআই-এর হাওড়া জেলা কমিটিতে নির্বাচিত হন। পরে তিনি সিপিআই(এম) হাওড়া জেলা সম্পাদকমণ্ডলীর সদস্য হন।  তার মৃত্যুর পর পদ্মনিধি ধর মেমোরিয়াল ট্রাস্ট গঠিত হয়, যেখানে তারা রক্তদান শিবির, পরীক্ষামূলক কর্মশালা ইত্যাদি সহ বিভিন্ন সামাজিক, কল্যাণমূলক ও সাংস্কৃতিক কর্মকাণ্ড পরিচালনা করে।   তথ্যসূত্র   বিষয়শ্রেণী:পশ্চিমবঙ্গ বিধানসভার সদস্য ২০০১-২০০৬ বিষয়শ্রেণী:হাওড়া জেলার ব্যক্তি বিষয়শ্রেণী:বানারীপাড়া উপজেলার ব্যক্তি বিষয়শ্রেণী:২০২০-এ মৃত্যু বিষয়শ্রেণী:পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ বিষয়শ্রেণী:পশ্চিমবঙ্গ বিধানসভার সদস্য ১৯৯৬-২০০১ বিষয়শ্রেণী:পশ্চিমবঙ্গ বিধানসভার সদস্য ১৯৯১-১৯৯৬ বিষয়শ্রেণী:১৯৩৬-এ জন্ম বিষয়শ্রেণী:সুরেন্দ্রনাথ কলেজের প্রাক্তন শিক্ষার্থী বিষয়শ্রেণী:বরিশাল জেলার রাজনীতিবিদ
বাংলা সহায়তা কেন্দ্র (বি. এস. কে) হলো পশ্চিমবঙ্গ সরকার কর্তৃক জনসাধারণের নিকট রাজ্য সরকারের বিভিন্ন পরিষেবা সম্বন্ধে অবহিত করা ও গুরুত্বপূর্ণ তথ্য পৌঁছিয়ে দেওয়ার জন্য চালু করা একটি প্রকল্প। এই প্রকল্পের অংশ হিসেবে ২০২১ সাল অবধি পশ্চিমবঙ্গ জুড়ে ৩ হাজার ৫৬১টি বিএসকে কেন্দ্র মারফৎ ১ কোটির বেশি মানুষকে পরিষেবা  প্রদান করা হয়েছে। এর মাধ্যমে নিখরচায় সমস্ত স্তরের মানুষের কাছে সরকারি সহায়তা পৌঁছে দেওয়া হয়। সরকারি নানা পরিষেবা কীভাবে পেতে হয় সেই সম্পর্কে জানতে যাতে জনসাধারণকে বার বার সরকারি অফিসের দ্বারস্থ না হতে হয়, মূলত এই লক্ষ্যেই চালু করা হয় এই প্রকল্পটি।  ইতিহাস সরাসরি সরকারি অফিসে না গিয়ে অনায়াসে সরকারি পরিষেবাগুলিকে জনসাধারণের হাতের নাগালে পাইয়ে দেওয়ার উদ্দেশ্যেই ২০২০ সালে বাংলা সহায়তা কেন্দ্রের উদ্ভাবন করা হয়েছিল। এই প্রকল্পের দ্বারা, সরকারি অফিসে গিয়েও পরিষেবা পাওয়া যায় না এই সংক্রান্ত নালিশ অনেকটাই হ্রাস পেয়েছে জনসাধারণের মাঝে।  প্রকল্পের বিবরণ thumb|বাংলা সহায়তা কেন্দ্রে লভ্য বিভিন্ন পরিষেবাগুলো সম্পর্কে জনগণকে অবহিত করতে একটি বিজ্ঞাপন বিভিন্ন গ্রামে বিএসকে-র শাখা তৈরি করা হয়েছে। বিএসকে কেন্দ্রগুলি সাধারণত প্রতিটি জেলার জেলা শাসক, মহকুমা আধিকারিক, ব্লক উন্নয়ন আধিকারিক, স্বাস্থ্য কেন্দ্র, সরকারী সাহায্যপ্রাপ্ত লাইব্রেরি, স্কুলগুলির এসআই-এর অফিস এবং সমস্ত নগর স্থানীয় সংস্থার কার্যালয়ে অবস্থিত। জাতিগত শংসাপত্র, বাসস্থানের সার্টিফিকেট, কর জমা দেওয়া ও রেশন সংক্রান্ত তথ্য পাওয়ার পাশাপাশি রাজ্য সরকারের বিভিন্ন প্রকল্প যেমন স্বাস্থ্য সাথী, কন্যাশ্রী, কৃষক বন্ধু, খাদ্য সাথী, জমির পর্চা তৈরি, জমির চরিত্র বদলের মতো প্রকল্পে আবেদন করা যায় এই কেন্দ্রগুলিতে। বিএসকে কর্তৃক প্রদত্ত পরিষেবাগুলি সম্পূর্ণ বিনামূল্যে পাওয়া যায়।  সমালোচনা পশ্চিমবঙ্গের প্রধান বিরোধী দল, বিজেপির তমলুক সাংগঠনিক জেলার সম্পাদক দেবব্রত পট্টনায়েক পশ্চিমবঙ্গ সরকারের দুয়ারে সরকার প্রকল্পকে কটাক্ষ করতে গিয়ে প্রশ্ন তোলেন যে ২০২০ সালে কোটি কোটি টাকা খরচ করে বাংলা সহায়তা কেন্দ্র প্রকল্পটি যখন চালু করা হয়েছে, তখন দুয়ারে সরকার প্রকল্পটির প্রয়োজনীয়তা কী। তিনি আরো বলেন, যে সমস্ত প্রকল্পের সুবিধা এই কর্মসূচির মাধ্যমে দেওয়া হচ্ছে, সেগুলি সরকারি অফিসে নির্দিষ্ট দফতরই করতে পারতো।  কৃষক সংগ্রাম পরিষদ নামক একটি সংগঠনের সম্পাদক, নারায়ণচন্দ্র নায়কের দাবি যে প্রায় গোটা রাজ্য জুড়েই সব সরকারি অফিসে বাংলা সহায়তা কেন্দ্র রয়েছে, তবু যথেষ্ট প্রচারের অভাবে বহু মানুষজন সেগুলি সম্বন্ধে জানতে পারছেননা। বিধ্বস্তকারী ঘূর্ণিঝড় ইয়াসের পরবর্তীতেও পূর্ব মেদিনীপুরের জেলাশাসক পূর্ণেন্দু মাজি মন্তব্য করেন যে পশ্চিমবঙ্গ বিধানসভা নির্বাচন, ২০২১ তথা ইয়াস পরবর্তী সময়ে বাংলা সহায়তা কেন্দ্রগুলি ঠিকভাবে কাজ করতে অক্ষম ছিল।  পরিসংখ্যান বর্তমানে, মোট ৩৮টি বিভাগের ৩০৫ রকমের জনসেবা (লেনদেন সংক্রান্ত ১৯৫টি ও তথ্যপ্রদান সংক্রান্ত ৭৩টি) বিএসকে-এর পরিষেবার আওতায় লভ্য। এখনো পর্যন্ত ৫,৮২,৭১,৯৭,৩৫৪ টাকার লেনদেন করেছেন  বাংলা সহায়তা কেন্দ্রের সমস্ত ডাটা এন্ট্রি অপারেটররা।  তথ্যসূত্র  বহিঃসংযোগ    বিষয়শ্রেণী:২০২০-এ পশ্চিমবঙ্গে প্রতিষ্ঠিত বিষয়শ্রেণী:পশ্চিমবঙ্গ সরকারের প্রকল্প
শিবচরণ গুপ্ত (৩ মার্চ ১৯২৫, উধমপুর, জম্মু ও কাশ্মীর - ১৫ মার্চ ২০০৮, উধমপুর, জম্মু ও কাশ্মীর) একজন ভারতীয় রাজনীতিবিদ এবং ভারতীয় জনতা পার্টির সদস্য। গুপ্ত উধমপুর জেলার উধমপুর আসন থেকে জম্মু ও কাশ্মীর বিধানসভার সদস্য ছিলেন। Pawan Kumar Gupta assures better living conditionsSitting and previous MLAs from Udhampur Assembly Constituency   তথ্যসূত্র   বিষয়শ্রেণী:১৯২৫-এ জন্ম বিষয়শ্রেণী:২০০৮-এ মৃত্যু বিষয়শ্রেণী:দিল্লির লোকসভা সদস্য বিষয়শ্রেণী:তৃতীয় লোকসভার সদস্য বিষয়শ্রেণী:উধমপুর জেলার ব্যক্তি বিষয়শ্রেণী:জম্মু ও কাশ্মীরের ভারতীয় জনতা পার্টির রাজনীতিবিদ বিষয়শ্রেণী:জম্মু ও কাশ্মীর বিধানসভার সদস্য ১৯৯৬-২০০২ বিষয়শ্রেণী:জম্মু ও কাশ্মীরের স্বতন্ত্র রাজনীতিবিদ বিষয়শ্রেণী:জম্মু ও কাশ্মীর বিধানসভার সদস্য ১৯৭৭-১৯৮৩
হিন্দুধর্মে, ধাত্রী বা ধাত্র হল একজন বৈদিক দেবতা, আদিত্যদের মধ্যে একজন। এছাড়াও তিনি স্বাস্থ্য ও গার্হস্থ্য শান্তির দেবতা। তন্ত্র অঙ্কন করে এবং বৈদিক স্তোত্র উচ্চারণ করে তাকে তন্ত্রে আমন্ত্রণ জানানো হয়। অশ্বমেধ যজ্ঞের মতো প্রধান যজ্ঞের সময় প্রায়ই আহ্বান করা হয়।  তথ্যসূত্র  বিষয়শ্রেণী:দেবতা বিষয়শ্রেণী:হিন্দু দেবতা বিষয়শ্রেণী:বৈদিক দেবদেবী বিষয়শ্রেণী:স্বাস্থ্য দেবতা বিষয়শ্রেণী:সূর্য দেবতা বিষয়শ্রেণী:আদিত্য
পূর্ণচন্দ্র সেন ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের বিপ্লবী।  জন্ম পূর্ণচন্দ্র সেন ১৮৮৬ সালে ঘাটাল মহকুমার দাসপুর থানার চাঁদপুর গ্রামে জন্মগ্রহণ করেন। পিতা যোগেন্দ্রনাথ সেন মেদিনীপুর জজ কোর্টের উকিল ছিলেন। তিনি প্রাথমিক বিদ্যালয় শেষ করে তমলুক হ্যামিল্টন উচ্চ বিদ্যালয়ে ভর্তি হওয়ার পরে তার শিক্ষাজীবন শুরু করেছিলেন।ত্রৈলোক্যনাথ চক্রবর্তী, জেলে ত্রিশ বছর, পাক-ভারতের স্বাধীনতা সংগ্রাম, ধ্রুপদ সাহিত্যাঙ্গণ, ঢাকা, ঢাকা বইমেলা ২০০৪, পৃষ্ঠা ৭৯।  শিক্ষা এবং  বিপ্লবী তৎপরতা ১৯০৪ সালে হ্যামিল্টন থেকে স্নাতক ডিগ্রি লাভের পর পুরাণচন্দ্র মেদিনীপুর কলেজে ভর্তি হন। এখানেই জ্ঞানেন্দ্রনাথ বসু তাঁকে স্বাধীনতা সংগ্রামের সঙ্গে পরিচয় করিয়ে দেন; মেদিনীপুরের বিপ্লবী কর্মকাণ্ডের একজন বিশিষ্ট ব্যক্তিত্ব। তাঁর উৎসর্গ অনুশীলন সমিতির দৃষ্টি আকর্ষণ করে এবং তিনি নিজেকে মানিকতলা ডিনামাইট ষড়যন্ত্র এবং আলিপুর বোমা মামলায় জড়িত দেখতে পান, যার ফলে অরবিন্দ ঘোষের পাশাপাশি তাকে কারাবরণ করতে হয়।  পরবর্তী জীবন জেল থেকে মুক্তি পাওয়ার পর ১৯২০ সালে কলকাতা কংগ্রেসের বিশেষ অধিবেশনের পর পূর্ণচন্দ্র দেশবন্ধু চিত্তরঞ্জন দাশের প্রাইভেট সেক্রেটারির দায়িত্ব গ্রহণ করেন। নাগপুর কংগ্রেস অধিবেশনে তিনি দেশবন্ধু চিত্তরঞ্জন দাশের নেতৃত্ব অনুসরণ করে মহাত্মা গান্ধীর অসহযোগের আদর্শের সাথে নিজেকে যুক্ত করেছিলেন। অসহযোগ আন্দোলনের সময়ই তিনি স্বাধীনতা সংগ্রামে নিবেদিত সংবাদপত্রের প্রয়োজনীয়তা উপলব্ধি করেছিলেন, যার ফলে তিনি সাংবাদিকতার ক্ষেত্রে প্রবেশ করেছিলেন। তিনি সার্ভেন্ট, অমৃতবাজার পত্রিকায় অবদান রাখেন এবং ব্রিটিশ কর্তৃপক্ষের চাপিয়ে দেওয়া কষ্ট সহ্য করে দেশবন্ধুর অগ্রসর পত্রিকা পরিচালনা করেন।https://amritmahotsav.nic.in/district-reopsitory-detail.htm?25354  ভারতের স্বাধীনতার পর পূর্ণচন্দ্র সেন কলকাতা প্রেসক্লাব প্রতিষ্ঠায় অগ্রণী ভূমিকা পালন করেন। তিনি ক্যালকাটা প্রেস ক্লাবের প্রতিষ্ঠাতা ও সভাপতি হিসেবে দায়িত্ব পালন করেন। পূর্ণচন্দ্র কলকাতায় তাঁর বাসভবনে শান্তিপূর্ণভাবে শেষ নিঃশ্বাস ত্যাগ করেন।  তথ্যসূত্র   বিষয়শ্রেণী:পশ্চিমবঙ্গের বিপ্লবী বিষয়শ্রেণী:ভারতীয় বিপ্লবী বিষয়শ্রেণী:অনুশীলন সমিতি বিষয়শ্রেণী:উত্তর চব্বিশ পরগনা জেলার ব্যক্তি বিষয়শ্রেণী:হিন্দু-জার্মান ষড়যন্ত্র বিষয়শ্রেণী:বাঙালি হিন্দু বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:ভারতীয় স্বাধীনতা কর্মী বিষয়শ্রেণী:১৯৬৭-এ মৃত্যু বিষয়শ্রেণী:পশ্চিমবঙ্গের ভারতীয় স্বাধীনতা কর্মী
right|thumb|250 px|রোমান্ডিতে কথিত ঐতিহাসিক ভাষা আর্পিতীয় ভাষাঞ্চলের মানচিত্র, আর্পিতীয়তে জায়গার নাম ও ঐতিহাসিক রাজনৈতিক বিভাজনসহ।  সুইস ফরাসি (  বা ) হলো সুইজারল্যান্ডের ফরাসিভাষী এলাকা। এরা রোমান্ডি ভাষায় কথা বলে, যা ফরাসি ভাষারই একটি রূপ। ফরাসি সুইজারল্যান্ডের চারটি দাফতরিক ভাষার অন্যতম। বাকিগুলো হলো জার্মান, ইতালীয় ও রোমান্শ। ২০২০ সালে দেশটির প্রায় ২ মিলিয়ন মানুষ (মোট জনসংখ্যার ২২.৮%) তাদের প্রথম ভাষা হিসেবে ফরাসিতে কথা বলেছে এবং সুইস শ্রমবাজারের ২৮%-এর জন্য ফরাসি ছিল সর্বাধিক ব্যবহৃত ভাষা।   ফরাসি বিপ্লবের পর শিক্ষাপ্রতিষ্ঠানে শুধু ফ্রঁসিয়া ফরাসিতে শিক্ষাদানের ঐতিহাসিক ফরাসি নীতির কারণে সুইজারল্যান্ডে কথ্য ফরাসি ফ্রান্স বা বেলজিয়ামের ফরাসির মতোই। সুইজারল্যান্ডের ফরাসি এবং ফ্রান্সের ফরাসির মধ্যে পার্থক্যগুলো বেশিরভাগই আভিধানিক, স্থানীয় স্তরের উপভাষাগুলোর দ্বারা প্রভাবিত। এক্ষেত্রে বৈসাদৃশ্য দেখা যায় প্রমিত জার্মান ও সুইস জার্মানের মধ্যকার পার্থক্যে, যেগুলো পারস্পরিক বোধগম্য নয়।  সুইস ফরাসিকে আর্পিতীয় ভাষা থেকে গৃহীত কিছু পরিভাষা দ্বারা চিহ্নিত করা হয়, যা আগে রোমান্ডির আলপাইন সম্প্রদায় জুড়ে ব্যাপকভাবে কথ্য ছিল, কিন্তু আজ সে ভাষার বক্তা অনেক কম। উপরন্তু, কিছু অভিব্যক্তি সুইস এবং প্রমিত জর্মন উভয় থেকে ধার করা হয়েছে। যদিও প্রমিত ফরাসি স্কুলে শেখানো হয় এবং সরকার, গণমাধ্যম ও ব্যবসায়ে ব্যবহৃত হয়, সুইজারল্যান্ডের বিভিন্ন ক্যান্টনগুলির মধ্যে ফরাসি ভাষার কোনো অভিন্ন আঞ্চলিক রূপ নেই। উদাহরণস্বরূপ, জর্মনভাষী সম্প্রদায়ের সীমান্তবর্তী অঞ্চলে কিছু জর্মন শব্দ ফ্রান্সের সীমান্তবর্তী জেনেভার আশপাশের এলাকায় সম্পূর্ণরূপে অব্যবহৃত।   তথ্যসূত্র   বিষয়শ্রেণী:ফরাসি ভাষার লেখা থাকা নিবন্ধ বিষয়শ্রেণী:ফরাসি ভাষা বিষয়শ্রেণী:সুইজারল্যান্ডের ভাষা বিষয়শ্রেণী:ফরাসি উপভাষা বিষয়শ্রেণী:ফরাসি জাতীয় উপভাষা
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: দ্রুত অপসারণ করা হল। উল্লেখযোগ্যতার প্রমাণ পাওয়া যায়নি। — তানভির • ১২:৩১, ১৭ অক্টোবর ২০২২ (ইউটিসি) ভাদুলিয়া আদর্শ উচ্চ বিদ্যালয়   – (অপসারণের প্রস্তাবনা দেখুনলগ দেখুন) () উচ্চ বিদ্যালয় পর্যায়ের প্রতিষ্ঠান স্বয়ংক্রিয়ভাবে উল্লেখযোগ্য নয়, নিবন্ধের বিষয়বস্তুর কোন ঐতিহাসিক গুরুত্ব নেই। তাছাড়া সংবাদমাধ্যমে উল্লেখযোগ্য কাভারেজও পাওয়া যায় নি যা WP:NSCHOOL বা WP:GNG পূর্ণ করবে। —শাকিল (আলাপ · অবদান) ০৬:১০, ১৬ অক্টোবর ২০২২ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
মুহম্মদের স্থলাভিষেক () হল ইসলামের ইতিহাসের একটি কেন্দ্রীয় ঘটনা যার ফলস্বরূপ মুসলিম সমাজ একাধিক দলে বিভক্ত হয়ে পড়ে যাদের মধ্যে সুন্নি ও শিয়া সম্প্রদায় বিশেষভাবে উল্লেখযোগ্য। শিয়া মুসলমানদের মতে ইসলামের নবী মুহাম্মদ স্বয়ং আলী ইবনে আবী তালিবকে তার স্থলাভিষিক্ত এবং মুসলিম সমাজের প্রধান হিসেবে মনোনীত করেন। অন্যদিকে, সুন্নি মুসলমানদের মতে আবু বকর হলেন জনমতের ভিত্তিতে নির্বাচিত মুহম্মদের স্থলাভিষিক্ত প্রথম ন্যায়নিষ্ঠ খলিফা।  নবীর স্থলাভিষেককে কেন্দ্র করে এই পরস্পরবিরোধী অভিমতের মূলে রয়েছে ইসলামের প্রাথমিক যুগের বিভিন্ন ঐতিহাসিক ঘটনা ও হাদিসের ভিন্নধর্মী ব্যাখ্যা। সুন্নিরা বিশ্বাস করে যে মুহম্মদের কোনো মনোনীত উত্তরাধিকারী ছিলেন না এবং তিনি চেয়েছিলেন মুসলমানরা যেন তাদের মধ্য থেকে একজন নেতা নির্বাচন করে নেয়। তারা সকীফায় নির্বাচিত আবু বকর ও তার উত্তরসূরী তথা খুলাফায়ে রাশেদীনের শাসনকে মান্য করে। এর বিপরীতে শিয়ারা বিশ্বাস করে যে মুহাম্মদ গাদীর খুমের ভাষণে আলীকে তার উত্তরাধিকারী মনোনীত করে যান। তারা প্রাথমিকভাবে মুহম্মদের পরবর্তী তিন খলিফাকে অবৈধ মনে করে এবং শুধুমাত্র আলী ও তার বংশোদ্ভূত বারো ইমামকে ঐশ্বরিকভাবে মনোনীত ন্যায়সঙ্গত মুসলিম নেতা বিবেচনা করে।  এই প্রধান দুই দৃষ্টিভঙ্গির বাইরেও মুহাম্মদের স্থলাভিষেক নিয়ে ভিন্ন অভিমত রয়েছে। ইবাদি মতবাদ এর মধ্যে উল্লেখযোগ্য।   তথ্যসূত্র   বিষয়শ্রেণী:মুহাম্মাদ বিষয়শ্রেণী:আলী বিষয়শ্রেণী:ইসলামের ইতিহাস বিষয়শ্রেণী:ইসলামে বিভক্ততা বিষয়শ্রেণী:৬৩২
ইচ্ছার দোভাষী (আরবি: ترجمان الأشواق; তারজুমান আল-আশওয়াক) হল আন্দালুসীয় সুফি মরমী মুহি আল-দ্বীন ইবনে আল-আরাবী (১১৬৫-১২৪০) রচিত ৬১টি স্ব-স্থায়ী নসিবের একটি সংগ্রহ।   সংস্করণ এবং অনুবাদ    আরবি    ইবনুল আরাবী, ধাখাইর আল-আলাক: শরহ। তুরজুমান আল-আশওয়াক, সম্পাদনা। মুহম্মদ আবদ আল-রাহ মান আল-কুরদি (কায়রো, ১৯৬৮) [কবিতা এবং ইবনুল আরাবির ভাষ্য উভয়ই অন্তর্ভুক্ত]।  ইবনুল আরাবি, তুর্জুমান আল-আশওয়াক (বৈরুত: দার সাদির, ১৯৬৬) [কবিতা এবং ইবন আল-আরাবির ভাষ্য উভয়ই অন্তর্ভুক্ত]।   ইংরেজী    রেনল্ড নিকলসন, মুহিউদ্দিন ইবনে আল-আরাবী রচিত দ্য টারজুমান আল-আশওয়াক: আ কালেকশন অফ মিস্টিক্যাল ওডস (১৯১১, লন্ডন: রয়েল এশিয়াটিক সোসাইটি, ওরিয়েন্টাল ট্রান্সলেশন সিরিজ, নিউ সিরিজ; ১৯৮১ সালে থিওসফিক্যাল পাবলিশিং হাউস, হুইটন, ইলিনয় দ্বারা পুনর্মুদ্রিত)।  সেলস, মাইকেল, দ্য ট্রান্সলেটর অফ ডিজায়ারস: পোয়েমস (প্রিন্সটন ইউনিভার্সিটি প্রেস, ২০২১)।  সেলস, মাইকেল, 'তাহমাদের ফ্ল্যাশ রক প্লেইন: ইবনে আল-আরাবির দুটি নাসিব', জার্নাল অফ আরবি লিটারেচার, ৩৯ (২০০৮), ৩–১৩ (পৃষ্ঠা ৪); DOI: 10.1163/157006408X310825 [কবিতা ২২ এবং ২৬ অনুবাদ]।  সেলস, এম., '"তুমি কি দেখেছো মন গলে যায়": ইবনুল-আরাবীর কবিতা #২০ তুরজুমান আল-আশওয়াক থেকে', জোনাথন পি. ডেক্টার এবং মাইকেল র‍্যান্ড, সম্পাদক। , রেমন্ড পি. শেইন্ডলিনের সম্মানে আরবি এবং হিব্রু অক্ষরের উপর অধ্যয়ন (গর্জিয়াস প্রেস, ২০০৭)।  সেলস, মাইকেল, স্টেশনস অফ ডিজায়ার: লাভ এলিজিস ফ্রম ইবনে আল-আরাবি অ্যান্ড নিউ পোয়েমস (জেরুজালেম: ইবিস এডিশনস, ২০০১) [২৪টি কবিতা ইংরেজিতে অনুবাদ]।  সেলস, মাইকেল, 'ইবনে 'আরবির "জেন্টল নাউ, ডভস অফ দ্য থর্নবেরি অ্যান্ড মরিঙ্গা থিকেট" ( আলা ইয়া হামামাতি ল-আরাকতি ওয়া এল-বানি )', দ্য জার্নাল অফ দ্য মুহিউদ্দিন ইবনে 'আরবি সোসাইটি, ১০ (১৯৯১), http://www.ibnarabisociety.org/articles/poemtarjuman11.html [কবিতা ১১ অনুবাদ]।   রোমান্স    মরিস গ্লোটোন (অনুবাদ.), L'Interprète des Désires, Turjumān al-Ashwāq, Traduit de l'arabe (প্যারিস: অ্যালবিন মিশেল, ১৯৯৭) [কবিতার সম্পূর্ণ ফরাসি অনুবাদ এবং তাদের উপর লেখকের মন্তব্য]।  ভিনসেন্ট ক্যান্টোরিনো (অনুবাদ) , Casidas de amor profano y místico: Ibn Zaydun e Ibn ʿArabi (মেক্সিকো সিটি: পোরুয়া, ১৯৮৮) [স্প্যানিশ অনুবাদ]।  ইবনে আরাবি, এল ইন্টারপ্রেট দে লস ডেসিওস (তারুমান আল-আশওয়াক), ট্রান্স। কার্লোস ভারোনা নারভিওন (মুরসিয়া: আঞ্চলিক প্রকাশনা সংস্থা মুরসিয়া, ইবনে আরাবি সংগ্রহ, ২০০২) [স্প্যানিশ অনুবাদ]।   তথ্যসূত্র    বহিঃসংযোগ    সেলস, মাইকেল (২০০৮)। "তাহমাদের ফ্ল্যাশ রক প্লেইন-এ ফিরে যান: ইবনে আল-আরবী রচিত দুটি নাসিব"। জার্নাল অফ আরবি লিটারেচার। ৩৯: ৩–১৩। doi:১০.১১৬৩/১৫৭০০৬৪০৮X৩১০৮২৫।  Ibn Arabi's poem 53 from Tarjuman Al Ashwaq (The Interpreter of Desires), ইয়াসমিন সিল এবং রবিন মোগার এর অনুবাদ।  বিষয়শ্রেণী:মধ্যযুগীয় আরবি কবিতা বিষয়শ্রেণী:ইসলামি কবিতা বিষয়শ্রেণী:সুফি সাহিত্য
বাংলাদেশের স্বাধীনতা যুদ্ধের ৩নং সেক্টর হলো সিলেট জেলার হবিগঞ্জ মহকুমা, কিশোরগঞ্জ মহকুমা, আখাউড়া-ভৈরব রেললাইন থেকে উত্তর-পূর্ব দিকে কুমিল্লা ও ঢাকা জেলার অংশবিশেষ নিয়ে গঠিত একটি সেক্টর। সেক্টরটির সদরদপ্তর ছিলো হেজামারায়। ১৯৭১ সালের ১০ এপ্রিল থেকে ২১ জুলাই পর্যন্ত সেক্টর কমান্ডারের দায়িত্ব পালন করেন মেজর কে এম শফিউল্লাহ। এরপরে দায়িত্ব নেন মেজর এ এন এম নুরুজ্জামান, তিনি ২৩ জুলাই ১৯৭১ থেকে ১৪ ফেব্রুয়ারি, ১৯৭২ পর্যন্ত এই দায়িত্ব পালন করেন। এই সেক্টরটি ১০টি সাব-সেক্টরে বিভক্ত হয়ে যুদ্ধ পরিচালনা করেছে। ইস্ট বেঙ্গল, সিলেট ও ময়মনসিংহের ইপিআর বাহিনী মিলে ৩ নম্বর সেক্টর গঠিত হয়েছিলো। এই সেক্টরের আওতাধীন ছিলো প্রায় ১৯টি গেরিলা ঘাঁটি।   বিস্তৃত অঞ্চল  সেক্টরটির সমস্ত অঞ্চল গাঠনিক অঞ্চল বলতে, এটি বৃহত্তর ময়মনসিংহ জেলার কিশোরগঞ্জ মহকুমা, বৃহত্তর সিলেট জেলার হবিগঞ্জ মহকুমা, ঢাকা জেলার গাজীপুর ও নরসিংদী মহকুমা, ব্রাহ্মণবাড়িয়ার উত্তরাংশ ও নারায়ণগঞ্জের একাংশ নিয়ে গঠিত হয়েছিল। এটি ভৌগোলিকভাবে ২৩°৯০′ থেকে ২৪°৬০′ উত্তর অক্ষরেখা এবং ৯০° থেকে ৯১°৯০′ পূর্ব দ্রাঘিমা রেখার মধ্যে অবস্থিত ছিলো। ৩ নং সেক্টরের উত্তরে ১১ নং সেক্টর, দক্ষিণে ২ নং সেক্টর, পশ্চিমে টাঙ্গাইল ও মানিকগঞ্জ আর পূর্বে সিলেটের মৌলভীবাজার ও ভারতের ত্রিপুরা রাজ্যের অবস্থান ছিলো। মোট কথা সেক্টরটির সর্বমোট আয়তন ছিল প্রায় ৯,৮০০ বর্গ কিলোমিটার।   অঞ্চলের প্রকৃতি  এই সেক্টরের ভূ-প্রকৃতি ছোট ছোট পাহাড় ও টিলা, সাধারণ সমতল ভূমি সমন্বয়ে গঠিত ছিলো। এছাড়াও চা বাগান, নদ-নদী, খাল-বিল এবং হাওর-বাওরের প্রাচুর্য ছিলো। গবেষকদের মতে, এই সেক্টরটি বর্ষা আর শীতকালে সাধারণ যুদ্ধের জন্য উপযুক্ত ছিলোনা, বরং ভৌগোলিক কারণে অঞ্চলটি গেরিলা যুদ্ধের জন্য অনেকটা উপযুক্ত ছিলো।   সেক্টরটিতে পুরাতন ব্রহ্মপুত্র ছাড়াও শীতলক্ষ্যা, সুরমা ও কুশিয়ারা, আড়িয়াল খাঁ, তিতাসসহ আরো অনেক উল্লেখযোগ্য নদী ছিল। পূর্বদিক দিয়ে ঢাকা প্রবেশের ক্ষেত্রে এই নদীসমূহ ছিল  অন্যতম প্রধান বাধা। এছাড়াও তেঘরিয়া, বাঘা, ঘনিয়াভাঙ্গা, কালেশ্বর, হুমাইপুর, সুরমা, বাউলা প্রভৃতি অনেক উল্লেখযোগ্য হাওর ও বিল ছিলো। এই এলাকার প্রধান যোগাযোগ ব্যবস্থা জলপথ হওয়ায় মুক্তিবাহিনীর সুবিধাই হয়েছিলো, মুক্তিবাহিনিরা প্রায়ই এসব পথে গুপ্ত ও গেরিলা হামলা চালাতো।   যোগাযোগ ব্যবস্থা  এই সেক্টরের সাথে ঢাকার রেলপথের যোগাযোগ ব্যবস্থা ছিলো। রেলপথের আখাউড়া-শায়েস্তাগঞ্জ রেলপথটি সীমান্তের কাছাকাছি অবস্থিত হওয়ায় পাকিস্তানি সেনাদের জন্য বেশ প্রতিকূল একটি স্থান ছিল। এই সেক্টরে বেশ কিছু ছোট-বড় রেলসেতু ছিল, এদের মধ্যে ভৈরব সেতু উল্লেখযোগ্য। ভৈরব সেতুটি পাকিস্তানি বাহিনী ও মুক্তিবাহিনীর উভয়ের লক্ষ্যবস্তু ছিলো।  এছাড়া সেক্টরের প্রধান সড়কগুলোর মধ্যে মধ্যে ঢাকা-গাজীপুর-ময়মনসিংহ মহাসড়ক উল্লেখযোগ্য ছিলো। ময়মনসিংহ অঞ্চলে অস্ত্র-সস্ত্র ও সৈন্য পাঠানোর জন্য তারা এই মহাসড়ক ব্যবহার করতো। বিশেষভাবে উল্লেখ্য যে, বাংলাদেশের যৌথবাহিনীর ঢাকা দখল করার সময় এই রুট দিয়েই রাজধানীতে প্রবেশ করেছিলো।   তথ্যসূত্র   বিষয়শ্রেণী:সিলেটের ইতিহাস বিষয়শ্রেণী:বাংলাদেশের স্বাধীনতা যুদ্ধের সেক্টর বিষয়শ্রেণী:১৯৭১-এ বাংলাদেশ
ঊষা নারায়ণ (জন্ম তিন্ত তিন্ত, ) হলেন ভারতের সাবেক ফার্স্ট লেডি, যিনি ১৯৯৭ সাল থেকে ২০০২ সাল পর্যন্ত ভারতের ফার্স্ট লেডি হিসেবে দায়িত্ব পালন করেছেন। তিনি নারীদের উন্নয়নে কাজ করেছেন।   জীবনী  তিনি ১৯২৩ সালে বার্মার ইয়ামেথিনে ১৯২৩ সালে জন্মগ্রহণ করেন। তিনি রেঙ্গুন বিশ্ববিদ্যালয় থেকে স্নাতক হয়েছেন। তারপর, তিনি বর্মী ভাষা ও সাহিত্যের প্রভাষক হিসেবে যাত্রা শুরু করেন। তিনি এরপর দিল্লি থেকে স্নাতকোত্তর ডিগ্রি লাভ করেন।  রেঙ্গুনে থাকাকালীন সময়ে কে. আর. নারায়ণনের সাথে তার পরিচয় হয়। তার ১৯৫১ সালের ৮ জুন বিবাহবন্ধনে আবদ্ধ হন। তাদের বিয়েতে ভারতের তৎকালীন প্রধানমন্ত্রী জওহরলাল নেহেরুর অনুমতি লেগেছিল কেননা, কে. আর. নারায়ণন তখন ইন্ডিয়ান ফরেন সার্ভিসে কর্মরত ছিলেন আর তিন্ত তিন্ত ছিলেন বিদেশিনী। বিয়ের পর তিনি তার নাম পরিবর্তন করে 'ঊষা নারায়ণন' রাখেন ও ভারতীয় নাগরিকত্ব গ্রহণ করেন।  তাদের চিত্রা নারায়ণন ও অমৃতা নারায়ণ নামে দুই মেয়ে ছিল। চিত্রা নারায়ণন সুইজারল্যান্ড, লিশটেনস্টাইন ও দ্য হলি সিতে ভারতীয় রাষ্ট্রদূত হিসেবে দায়িত্ব পালন করেছেন।   মৃত্যু  ২০০৮ সালের ২৪ জানুয়ারি তিনি দিল্লির একটি হাসপাতালে মৃত্যুবরণ করেন।   তথ্যসূত্র   বিষয়শ্রেণী:১৯২৩-এ জন্ম বিষয়শ্রেণী:২০০৮-এ মৃত্যু বিষয়শ্রেণী:জাতীয় নেতাদের দাম্পত্য সঙ্গী বিষয়শ্রেণী:বর্মী বংশোদ্ভূত ভারতীয় ব্যক্তি বিষয়শ্রেণী:১৯২২-এ জন্ম বিষয়শ্রেণী:ভারতের ফার্স্ট লেডি ও জেন্টলম্যান বিষয়শ্রেণী:ইয়াংগুন বিশ্ববিদ্যালয়ের প্রাক্তন শিক্ষার্থী বিষয়শ্রেণী:ভারতীয় সমাজকর্মী বিষয়শ্রেণী:ভারতীয় নারী অনুবাদক বিষয়শ্রেণী:ভারতে বার্মিজ অভিবাসী বিষয়শ্রেণী:ভারতের নাগরিকীকৃত নাগরিক
জেনিফার ক্রিস্টিন ফিচটার (জন্ম ৮ ডিসেম্বর, ১৯৮৪) একজন মার্কিন প্রাক্তন শিক্ষিকা, যিনি ২০১৫ সালে মার্কিন যুক্তরাষ্ট্রের ফ্লোরিডার পোল্ক কাউন্টিতে ১৭ বছর বয়সী তিন ছাত্রের উপর যৌন নির্যাতনের অভিযোগে দোষী সাব্যস্ত হন। তাকে ২২ বছরের কারাদণ্ড দেওয়া হয়।    প্রাথমিক জীবন এবং কর্মজীবন  জেনিফার ফিচটারের জন্ম ৮ ডিসেম্বর, ১৯৮৪ সালে এবং তিনি ২০০৩ সালের জুন মাসে ফ্লোরিডার জ্যাকসনভিলের প্যাক্সন স্কুল ফর অ্যাডভান্সড স্টাডিজ থেকে পাশ করেন। এরপর তিনি ২০০৩ সালের আগস্ট থেকে ২০০৬ সালের ডিসেম্বর পর্যন্ত ফ্লোরিডা বিশ্ববিদ্যালয়ে পড়াশোনা করেন এবং ইংরেজিতে স্নাতক ডিগ্রি অর্জন করেন। তিনি ১৩ আগস্ট, ২০০৭ থেকে ১৯ ডিসেম্বর, ২০০৮ পর্যন্ত ফ্লোরিডার অরেঞ্জ কাউন্টির রবিনসউড মিডল স্কুলে শিক্ষিকার পদে অধিষ্ঠিত ছিলেন, যখন তিনি অনুপযুক্ত আচরণের অভিযোগের তদন্তের ফলাফলের অপেক্ষায় পদত্যাগ করেন।   তথ্যসূত্র   বিষয়শ্রেণী:১৯৮৪-এ জন্ম বিষয়শ্রেণী:জীবিত ব্যক্তি বিষয়শ্রেণী:নারী ধর্ষক বিষয়শ্রেণী:মার্কিন যুক্তরাষ্ট্রে যৌন কেলেঙ্কারি বিষয়শ্রেণী:মার্কিন ধর্ষক বিষয়শ্রেণী:শিশু যৌন নির্যাতনের জন্য দোষী সাব্যস্ত মার্কিনী বিষয়শ্রেণী:২১শ শতাব্দীর মার্কিন নারী বিষয়শ্রেণী:ফ্লোরিডা বিশ্ববিদ্যালয়ের প্রাক্তন শিক্ষার্থী বিষয়শ্রেণী:মার্কিন নারী অপরাধী বিষয়শ্রেণী:২১শ শতাব্দীর মার্কিন অপরাধী বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:মার্কিন নারী শিক্ষাবিদ বিষয়শ্রেণী:যৌনতা ও আইন বিষয়শ্রেণী:ফ্লোরিডার বিদ্যালয়ের শিক্ষক
মোহনগঞ্জ পাইলট সরকারি উচ্চ বিদ্যালয় নেত্রকোণা জেলার মোহনগঞ্জ উপজেলায় অবস্থিত অন্যতম একটি মাধ্যমিক বিদ্যালয়। এটি মাধ্যমিক ও উচ্চ মাধ্যমিক শিক্ষা বোর্ড, ময়মনসিংহ এর অধীনে পরিচালিত।  ইতিহাস মোহনগঞ্জ পাইলট সরকারি উচ্চ স্কুল প্রতিষ্ঠিত হয় ১৯৩১ সালে। প্রতিষ্ঠাকালীন এর নাম ছিল মোহনগঞ্জ হাই স্কুল। মোহনগঞ্জের কাজিয়াটি গ্রামের বিশিষ্ট সমাজসেবক আব্দুল আজিজ আহম্মদ কচুয়ারচরের জহিরুদ্দিন মাস্টার, আলোকদিয়ার নিমাই বেপারী, মানশ্রীর মির্জা আব্দুল আজিজ ও নওহালের সাদত মীরসহ এলাকার আরও বিশিষ্টজনদের সাথে মিলে ১৯২৬ সালের ডিসেম্বর মাসে টেংগাপাড়ায় মোহনগঞ্জ জুনিয়র মাদ্রাসা স্থাপন করেন। মাদ্রাসার প্রধান শিক্ষক হিসেবে জহিরুদ্দিন মাস্টারকে দায়িত্ব দেয়া হয় এবং ১৯৩১ সালে এটিকে উচ্চ বিদ্যালয় হিসেবে রূপান্তরিত করা হয়। সে সময় উচ্চ বিদ্যালয় স্থাপনের জন্য ঢাকা বোর্ডে বিপুল পরিমাণে মঞ্জুরি প্রদান করতে হতো। মোহনগঞ্জের নিমাই বেপারী এই মঞ্জুরির পুরো টাকাটা প্রদান করায় তাকে এবং তার অবর্তমানে তার পরিবারের যে কোনো একজন সদস্যকে আজীবন স্কুল পরিচালনা কমিটির সদস্য হিসেবে রাখার সিদ্ধান্ত গ্রহণ করা হয়।  তথ্যসূত্র  বিষয়শ্রেণী:নেত্রকোণা জেলার বিদ্যালয়
ডান|100x100পিক্সেল|কাহুন প্যাপিরাসের প্রথম ও দ্বিতীয় পাতা ডান|100x100পিক্সেল|১৮৭১ সালের চিত্রকর্ম মসজিদে প্রার্থনা ...  জুলিয়াস শ্রেক মৃত্যুর আগ পর্যন্ত আডলফ হিটলারের ব্যক্তিগত গাড়ি চালক ছিলেন? ... কাহুন প্যাপিরাসে (চিত্রে) কুমিরের গোবর পুড়িয়ে বা ছিটিয়ে গর্ভনিরোধ পদ্ধতির বিবরণ আছে?  ... ১৮৭২ সালের ৩০ নভেম্বর অনুষ্ঠিত ইংল্যান্ড বনাম স্কটল্যান্ড ম্যাচ  বিশ্বের প্রথম আন্তর্জাতিক ফুটবল ম্যাচ?  ... মসজিদে প্রার্থনা (দ্বিতীয় চিত্রে) বিভিন্ন মসজিদে মুসলিমদের নামাজ আদায়ের স্কেচ একত্র করে আমর মসজিদের পটভূমিতে অঙ্কিত?
বেলু অরিজঁত মেট্রো () দক্ষিণ আমেরিকা মহাদেশের ব্রাজিলের দক্ষিণ-পূর্ব অংশের বেলু অরিজঁত শহরের একটি দ্রুতগামী গণপরিবহন ব্যবস্থা। ১৯৮৬ সালে ভূপৃষ্ঠস্থ মেট্রো হিসেবে এর যাত্রা শুরু হয়। মেট্রোটিতে বর্তমানে একটিই প্রধান লাইন, তবে দ্বিতীয় একটি শাখা লাইনের কাজ চলছে। মূল লাইনের দৈর্ঘ্য  এবং এতে ১৯টি স্টেশন আছে। ১৬টি ট্রেন দৈনিক প্রায় ১ লক্ষ ৭৮ হাজার যাত্রী পরিবহনে রত।  তথ্যসূত্র   বহিঃসংযোগ   দাপ্তরিক ওয়েবসাইট (পর্তুগিজ ভাষায়)  বিষয়শ্রেণী:ব্রাজিলের দ্রুতগামী গণপরিবহন ব্যবস্থা
দবির সাহেবের সংসার হচ্ছে ২০১৪ সালে বাংলাদেশে মুক্তিপ্রাপ্ত একটি বাংলা প্রণয়ধর্মী হাস্যরসাত্মক চলচ্চিত্র। চলচ্চিত্রটি পরিচালনা করেছেন জাকির হোসেন রাজু ও জাজ মাল্টিমিডিয়ার ব্যানারে প্রযোজনা করেছেন শীষ মনোয়ার। এতে মুখ্য ভূমিকায় অভিনয় করেছেন বাপ্পি চৌধুরী, মাহিয়া মাহি, আসিফ ইমরোজ, আলীরাজ, আলেকজান্ডার বো সহ আরোও অনেকে। এটি মুক্তি পায় ২০১৪ সালের ৪ এপ্রিল।তবুও ভালো যাচ্ছে 'দবির সাহেবের সংসার' :: দৈনিক ইত্তেফাক চলচ্চিত্রটিতে বিশেষ ভূমিকায় অভিনয় করেছেন শাকিব খান।   কাহিনি  চলচ্চিত্রটির গল্প দবির সাহেকে (আলীরাজ) ঘিরে, যিনি তার দ্বিতীয় মেয়েকে (মাহিয়া মাহী) শৈশবে হারিয়ে ফেলেন। এদিকে, তিনি কুদ্দুস (বাপ্পি চৌধুরী) ও কুতুব (আসিফ ইমরোজ) নামে দুই কর্মচারী রাখেন, তার মেয়েকে খুঁজে বের করতে।   অভিনয়   মাহিয়া মাহি - চুমকি/ডেইজি/প্রতিক্ষা, দবির সাহেবের মেয়ে  বাপ্পি চৌধুরী - কুদ্দুস  আসিফ ইমরোজ - কুতুব  আলীরাজ - গুলজার  আলেকজান্ডার বো - খলনায়ক  শাকিব খান - বিশেষ উপস্থিতি   আরও দেখুন   আমার প্রাণের প্রিয়া   তথ্যসূত্র   বিষয়শ্রেণী:বাংলাদেশী চলচ্চিত্র বিষয়শ্রেণী:আহমেদ ইমতিয়াজ বুলবুল সুরারোপিত চলচ্চিত্র বিষয়শ্রেণী:জাকির হোসেন রাজু পরিচালিত চলচ্চিত্র বিষয়শ্রেণী:জাজ মাল্টিমিডিয়া'র চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র  বিষয়শ্রেণী:বাংলা ভাষার বাংলাদেশী চলচ্চিত্র